Kõrgelaid

Kõrgelaid (ka Kõrglaid) on laid Hiiumaa vallas Väinameres Hiiumaast kagus. Saar kuulub Hiiumaa laidude maastikukaitseala laidude sihtkaitsevööndisse.

Nimi
Laidu on esmamainitud 1770. aastal kui Korgeland. 1798 Ludwig August Mellini "Liivimaa atlases" on laid kui Körgelaid. Marja Kallasmaa: "Hiiumaa kohanimed." Eesti Keele Sihtasutus. Tallinn, 2010.

Kõrgelaiu nimi tuleb tema kõrgusest. Laiu kallas on järsk just enamkasutatava sadamakoha juurest.

Asukoht

Kõrgelaiust kirdes asub Vareslaid, lõunas Hanerahu ning kagus Ankrurahu ja Ahelaid.

Loodus
pisi|püsti|Üksik saar Kõrgelaiu loodeosas
Kõrgelaiu pindala on 14,4 hektarit. Väikesele pindalale vaatamata on ta paljude teiste Väinamere saarte kõrval üpris kõrge (kuni 4,4 meetrit merepinnast), mille järgi ta on ka nime saanud. Laiu põhjaosa on kõrge ja 1 hektari ulatuses kaetud metsaga, puuliikidest on seal palju saart. Laiul on 2 hektarit puiskarjamaad. Kõikjal esineb türnpuid, mis on kohati väga jämedad, meenutades Hanerahu olustikku. Saarelt ei puudu ka kadakad.

Haruldasematest taimedest kasvab laiul rand-kirburohi ja samblikest neersamblik.

2005. aastal pesitses laiul kuus paari tõmmuvaeraid.

Inimtegevus
Ajalugu
Kõrgelaiul tegutses aastatel 1842–1860 kõrts, mida pidas üks Saarnaki laiu elanik.

2000. aasta suvel olid saarel televisiooni tõsielusarja "Robinsonid" võtted, mille käigus jäädvustati eestlaste, lätlaste ja leedulaste elu eraldatud saarel. Sarja tegijatest maha jäänud praht ja tarbeesemed põhjustasid looduskaitsjate seas pahameelt.

Laiu järgi on nimetatud reisilaev Kõrgelaid.

Külastamine
Kõrgelaid on armastatumaid Hiiumaa laide, kuid selle külastamise teevad keerukaks saare kaugus mandrist ja maastikukaitseala piirangud.

Kõrgelaiul on lubatud viibida kaitseala valitseja nõusolekuta jääkatte tekkimisest selle lagunemiseni.

 Viited 

Välislingid

Eesti Televisiooni saade "Osoon": "Rabahani. Geeniprojekt. Kõrgelaiu hülged"

Kategooria:Väinamere saared
Kategooria:Hiiu maakonna saared
Kategooria:Hiiumaa vald